
[bookmark: _Hlk73697183]PROJEKTĒŠANAS UZDEVUMS
[bookmark: _Hlk86310528]objekta “Administratīvās ēkas (Lit.024) un galvenā korpusa ēkas (Lit.025) daļas fasādes  atjaunošana Vestienas ielā 35 , Rīgā”  būvprojekta izstrādei un autoruzraudzībai

	   I
	OBJEKTA PASŪTĪTĀJS – RP SIA “Rīgas satiksme”.
BŪVPROJEKTA IZSTRĀDES NEPIECIEŠAMĪBAS PAMATOJUMS:
Administrācijas ēku atjaunošana/remonts Brīvības ielā 191, Rīgā.

	   II
	ZIŅAS PAR OBJEKTU

	
	Objekta nosaukums:
	Administratīvās ēkas (Lit.024) un galvenā korpusa ēkas (Lit.025) daļas fasādes atjaunošana Vestienas ielā 35 , Rīgā

	
	Objekta adrese,  
Būvju kadastra apzīmējumi,                  zemes vienības kadastra apzīmējums: 
	Vestienas iela 35, Rīga
01000710039024
01000710039025
001000710039


	
	Apbūves laukums:
	01000710039024 - 1144.3 m2
01000710039025 - 15013.0 m2 (visai ēkai)

	
	Būvniecības veids:
	Atjaunošana, vienkāršotā atjaunošana

	

	
	[bookmark: _Hlk73458630]Būvju grupa:
	II grupa

	
	Būvju galvenais lietošanas veids:
	1220 – biroju ēka,
1251 – rūpnieciskās ražošanas ēka

	
	Atjaunošanai paredzētās ēkas ir daļa no RP SIA “Rīgas satiksme” 7. autobusu parka teritorijā ietilpstošajām ēkām, tās bloķējas savstarpēji.

	III
	BŪVPROJEKTA DOKUMENTĀCIJAS IZSTRĀDES MĒRĶIS, IZSTRĀDES NOSACĪJUMI UN SASKAŅOŠANA

	1.
	Lai nodrošinātu pilnvērtīgu ēkas ekspluatāciju atbilstoši tās funkcijai, novērstu ēkas konstrukciju bojājumus, kā arī nodrošinātu ēkas konstrukciju atbilstību Būvniecības likuma 9.pantā noteiktajām prasībām, nepieciešams izstrādāt ēkas lit.024 un ēkas lit.025 daļas fasādes atjaunošanas būvniecības ieceres dokumentāciju, paredzot fasādes siltinājuma un tā apmetuma remontu, fasādes krāsošanu, fasādes arhitektoniskā izskata sakārtošanu, fasādes apgaismojuma izbūvi ,ēkas ārējās un  iekšējās zibensaizsardzības sistēmu izbūvi/pārbūvi, t.sk. zemējuma sistēmas pārbūvi (atkarībā no projektēšanas gaitā pieņemtajiem risinājumiem), atbilstoši Projektēšanas uzdevuma, Būvniecības likuma, Ministru kabineta noteikumu un citu būvniecību reglamentējošo normatīvo aktu prasībām, saskaņot/akceptēt būvprojektu Būvniecības informācijas sistēmā (BIS) Rīgas valstspilsētas pašvaldības Pilsētas attīstības departamentā.

	2.
	Būvniecības ieceres dokumentācijas izstrādātājam (turpmāk – Izstrādātājs) izvērtēt un noteikt būvniecības ieceres dokumentācijas formu un sastāvu atbilstoši spēkā esošajiem normatīvajiem aktiem, ņemot vērā ēku grupas, objekta atrašanās vietu – Rīgas valstspilsētas teritorijā, fasādes un to elementu atjaunošanu/pārbūvi, ēkām pieguļošās teritorijas atjaunošanu, ekspluatācijā esošās elektroinstalācijas, t.sk., fasādes apgaismojuma un video novērošanas atjaunošanu.

	3. 
	Būvprojekta robežas – administratīvā ēka ar kadastra apzīmējumu 01000710039024, daļa galvenā korpusa ēkas ar kadastra apzīmējumu 01000710039025, ēkām pieguļošā teritorija.

	4.
	Izstrādātājs pirms būvniecības ieceres dokumentācijas izstrādes veic ēkas ar kadastra apzīmējumu 01000710039024  un ēkas daļas ar kadastra apzīmējumu 01000710039025 tehnisko apsekošanu atbilstoši Ministru kabineta 30.06.2015. noteikumu Nr.337 “Noteikumi par Latvijas būvnormatīvu LBN 405-21 “Būvju tehniskā apsekošana”” un citu spēkā esošo normatīvu aktu prasībām. Izstrādātājs veic ēku norobežojošo konstrukciju tehnisko apsekošanu projektēšanas vajadzībām, tai skaitā izvērtē fasādes apdares un jumta tehnisko stāvokli, identificē bojājumus, to apjomu un sniedz rekomendācijas to novēršanai. Apsekošanas rezultātus apkopot tehniskās apsekošanas atzinumā un izmantot projektēšanas risinājumu izstrādē. Pēc nepieciešamības Izstrādātājs veic padziļinātu izpēti, ja TA izpētes apjoms ir nepietiekams. Tehniskās apsekošanas atzinuma izmaksas būvprojekta izstrādātājs iekļauj būvprojekta dokumentācijas izstrādes izmaksās.

	5.
	Izstrādātājs izstrādā būvniecības ieceres dokumentāciju pilnā apjomā, saņem visus nepieciešamos saskaņojumos, t.sk. Pasūtītāja un nodrošina būvprojekta akceptēšanu BIS Rīgas valstspilsētas pašvaldības Pilsētas attīstības departamentā. Būvniecības ieceres dokumentācijas izstrādes laikā, savstarpēji vienojoties ar Pasūtītāju par laiku, organizē būvniecības ieceres dokumentācijas izskatīšanu un apspriešanu. Izstrādātājs veic visus nepieciešamos saskaņojumus ar Valsts uzraudzības dienestiem, virszemes un apakšzemes komunikāciju īpašniekiem un zemes īpašniekiem likumā noteiktā kārtībā.

	6.
	Projektēšanas uzdevums pēc iespējas apkopo veicamo pasākumu kopumu būvniecības ieceres dokumentācijas izstrādei, taču nav uzskatāms par izstrādātāju ierobežojošo faktoru attiecīgā būvprojekta izstādei. Tādējādi, izstrādājot būvprojektu, Izstrādātājs nepieciešamības gadījumā, izmantojot savas profesionālās un praktiskās zināšanas, veic visus papildus nepieciešamos izpētes un projektēšanas darbus būvprojekta veiksmīgai izstrādei.

	7.
	Izstrādātājs nodrošina būvniecības ieceres dokumentācijas izstrādei nepieciešamo dokumentu un izejmateriālu saņemšanu, tai skaitā nepieciešamo tehnisko un īpašo noteikumu saņemšanu no attiecīgajām institūcijām.

	8.
	Inženierizpēte:
8.1. Ģeodēziskā un topogrāfiskā – veic būvprojekta izstrādātājs;
8.2  Ģeotehniskā – ja nepieciešams, veic būvprojekta izstrādātājs;
8.3. Hidrometeoroloģiskā – ja nepieciešams, veic būvprojekta izstrādātājs.
Inženierizpētes darbu izmaksas būvniecības ieceres dokumentācijai izstrādātājs iekļauj būvprojekta dokumentācijas izstrādes izmaksās.

	9.
	Fasāžu ģeometriskā uzmērīšana un skenēšana – pirms būvniecības ieceres dokumentācijas risinājumu izstrādes Izstrādātājs veic ēku fasāžu pilna apjoma 3D lāzerskenēšanu, fiksējot ēkas faktisko ģeometriju, fasāžu plaknes, augstuma atzīmes, logu un durvju ailes, cokolu, dzegas, jumta pieslēgumus, arhitektoniskās detaļas, dekoratīvos elementus, kā arī redzamās deformācijas un novirzes.
Uzmērījuma precizitātei un detalizācijas pakāpei jābūt pietiekamai fasāžu rasējumu izstrādei mērogā 1:50. Visi uzmērījuma un skenēšanas dati jāsagatavo un savstarpēji jāsavieto vienotā Latvijas ģeodēzisko koordinātu sistēmā LKS-92 un LAS-2000,5.
Pamatojoties uz iegūtajiem skenēšanas datiem, Izstrādātājs sagatavo faktiskā stāvokļa fasāžu rasējumus, kuros norāda galvenos izmērus, augstuma atzīmes, aiļu, arhitektonisko detaļu un citu fasādes elementu faktisko izvietojumu.
Pasūtītājam nodod:
· reģistrētu un savstarpēji savietotu punktu mākoni atvērtā datņu formātā, piemēram, E57 un LAS ; 
· uzmērīšanas pārskatu, norādot izmantoto uzmērīšanas metodi, sasniegto precizitāti, izmantotos atbalsta punktus un datu piesaisti LKS-92 TM un LAS-2000,5 sistēmām.

	10. 
	Nepieciešamības gadījumā, īpašuma tiesību apliecinošos dokumentus RP SIA “Rīgas satiksme” piederošiem zemesgabaliem/ēkām sagatavo Pasūtītājs, pārējam objektam – Izstrādātājs. 

	11.
	Būvniecības ieceres dokumentācija jāizstrādā izsmeļoši formulējot visas tehniskās prasības, kas nepieciešamas kvalitātes nodrošināšanai, bet nepamatoti neierobežojot pielietojamos materiālus vai tehnoloģijas, kā arī neizvirzot nepamatotas konkurenci ierobežojošas prasības.

	12.
	Būvniecības ieceres dokumentācijas Izstrādātājs veic būvniecības ieceres dokumentācijas izstrādi ar saviem materiāliem, izstrādājumiem, iekārtām, darbaspēku u.c. resursiem. Visus ar būvprojekta dokumentācijas izstrādi saistītos uzdevumus sedz Izstrādātājs

	13.
	Būvniecības ieceres dokumentācijā jāizstrādā visas daļas, kas uzskaitītas būvprojekta sastāvā un jāietver visi detalizētie rasējumi, kas nepieciešami būvobjekta atsevišķo daļu un elementu īstenošanai.

	IV
	BŪVNIECĪBAS IECERES DOKUMENTĀCIJAS SATURS UN NOFORMĒŠANA

	1.
	Būvniecības ieceres dokumentācijas saturam jāatbilst vismaz Būvniecības likuma, Aizsargjoslu likuma, Ugunsdrošības, ugunsdzēsības un glābšanas darbu likuma, Vides aizsardzības likuma, Ministru kabineta 19.08.2014. noteikumu Nr.500 “Vispārīgie būvnoteikumi”, Ministru kabineta 02.09.2014. MK noteikumu Nr.529 “Ēku būvnoteikumi”, Ministru kabineta 19.04.2016. noteikumu Nr.238 “Ugunsdrošības noteikumu”, Ministru kabineta 28.04.2009. noteikumu Nr.359 “Darba aizsardzības prasības darba vietās”, Ministru kabineta 30.09.2014. noteikumu Nr.574 “Noteikumi par Latvijas būvnormatīvu LBN 008-14 “Inženiertīklu izvietojums”, Ministru kabineta 09.06.2015. noteikumu Nr.294 “Noteikumi par Latvijas būvnormatīvu LBN 261-15 “Ēku iekšējā elektroinstalācija”, Ministru kabineta 30.06.2015. noteikumu Nr.328 “Noteikumi par Latvijas būvnormatīvu LBN 262-15 “Elektroniski sakaru tīkli”, Ministru kabineta 17.09.2019. noteikumu Nr.432 “Noteikumi par Latvijas būvnormatīvu LBN 003-19 “Būvklimatoloģija”, Ministru kabineta 25.06.2019. noteikumu Nr.280 “Noteikumi par Latvijas būvnormatīvu LBN 002-19 “Ēku norobežojošo konstrukciju siltumtehnika”, Ministru kabineta 03.05.2017. noteikumu Nr.239 “Būvizmaksu noteikšanas kārtība”, Rīgas domes saistošo noteikumu Nr.RD-23-217 “Par Rīgas valstspilsētas pašvaldības īpašumā esošo ceļu pārvaldību”, Ministru kabineta 28.08.2018. noteikumu Nr.545 “Noteikumi par Latvijas būvnormatīvu LBN 202-18 “Būvniecības ieceres dokumentācijas noformēšana”, Latvijas valsts standarta LVS EN 12831 “Ēku energoefektivitāte. Siltumslodzes projektēšanas aprēķina metode” prasībām.

	2.
	Izstrādātājs būvniecības ieceres dokumentācijas sastāvā iekļauj daļas, kuru saturam ir jāatbilst 28.08.2018. MK noteikumu Nr.545 "Noteikumi par Latvijas būvnormatīvu LBN 202-18 "Būvniecības ieceres dokumentācijas noformēšana"" prasībām.
Būvprojektā ietvert vismaz šādas daļas:
1. Vispārīgā daļa;
2. Tehniskās apsekošanas atzinums (TAA);
3. Arhitektūras daļa (AR);
4.  Inženierrisinājumu daļas:
4.1. Elektroapgāde, iekšējā (EL);
4.2. Elektroapgāde, ārējā (ELT);
4.3. Elektronisko sakaru sistēmas-videonovērošana (ESS-VN);
5. Ekonomikas daļa:
5.1. Būvdarbu apjomu saraksts (BA);
5.2.  Iekārtu, konstrukciju un būvizstrādājumu kopsavilkums (IS);
5.3. Izmaksu aprēķins (T);
6. Darbu organizācijas projekts (DOP).

	3.
	Ja projektēšanas gaitā sagatavojot tehniskos risinājumus rodas nepieciešamība pēc vēl kādas citas būvniecības ieceres dokumentācijas daļas izstrādes, kas nav norādīta projektēšanas uzdevuma IV daļas 2.punktā (piemēram, BK daļa), Izstrādātājs nodrošina vai veic šo daļu izstrādi. Visu būvprojekta daļu izstrādes darbu izmaksas Izstrādātājs iekļauj būvprojekta dokumentācijas izstrādes izmaksās.

	4.
	Ja būvniecības ieceres dokumentācijas izstrādātājs uzskata, ka saturu ir lietderīgi papildināt, tad, ņemot vērā projektēšanas uzdevuma nosacījumus un tehniskās prasības un pamatojoties uz savu profesionālo un praktisko pieredzi, papildina būvprojekta saturu.

	5.
	Būvniecības ieceres dokumentācijas izstrādātājs nodrošina, ka tehniskie risinājumi ir savstarpēji saskaņoti visās būvprojekta daļās. Izstrādātājs uzņemas pilnu atbildību par būvniecības ieceres dokumentācijas risinājumu atbilstību spēkā esošajiem normatīvajiem aktiem un standartiem.

	6.
	Būvniecības ieceres dokumentācijas ekonomiskajā daļā jāveido vienots būvdarbu daudzumu saraksts, norādot visus darbu veidus, kas nepieciešami Būvprojekta realizācijai. Visiem  darbu daudzumiem jābūt norādītām ar precizitāti 2 (divas) zīmes aiz komata.

	V
	NOSACĪJUMI UN TEHNISKĀS PRASĪBAS BŪVNIECĪBAS IECERES RISINĀJUMU IZSTRĀDEI

	   1.
	Vispārīgās prasības

	
	1.1. Izstrādājot būvniecības ieceres dokumentācijas risinājumus izmantot ilgtspējīgas būvniecības principus.

	
	1.2. Būvniecības ieceres dokumentācijā jāizvērtē visas prasības esošajai infrastruktūrai, jāiekļauj visi nepieciešamie pasākumi un tehniskie risinājumi esošās infrastruktūras pilnvērtīgai un drošai darbībai, t.sk. nodrošināt  objekta 7. autobusa parks Vestienas ielā 35, Rīgā nepārtrauktu darbību visā būvprojekta realizācijas laikā.

	
	1.3. Visus konstruktīvus risinājumus, tajā skaitā īpaši sarežģītus inženiertīklu izbūves risinājumus un mezglus, un to realizācijā izmantojamos materiālus un izstrādājumus, kā arī projektēšanas gaitā veiktās izmaiņas būvprojekta Izstrādātājam jāskaņo ar Pasūtītāju.

	
	1.4. Visām iekārtām un materiāliem ir jābūt augstas kvalitātes, jāatbilst pielietojuma prasībām un ir jābūt sertificētiem atbilstoši Latvijas likumdošanai.

	
	1.5. Risinājumos jāpiedāvā mūsdienīgus  materiālus un iekārtas, lai varētu lietot progresīvas un racionālas būvniecības metodes, kas samazinātu objektu būvniecības laiku, būvniecības izmaksas, ekspluatācijas izdevumus, kā arī paaugstinātu objektu kalpošanas laiku. Būvprojektā jāizvēlas tādi materiāli, tehnoloģijas un iekārtas, lai tās pēc iespējas varētu unificēt. Tomēr unifikācija nedrīkst mazināt objekta kopējo kvalitāti, ekspluatācijas drošību un ērtību. 

	
	1.6. Izstrādātājam jāskaņo būvniecības ieceres dokumentācijas risinājumi ar ēku, zemesgabalu īpašniekiem normatīvajos aktos noteiktajā kārtībā.

	
	1.7. Būvniecības ieceres dokumentācijas izstrādē ievērot visus Latvijas Republika spēkā esošos LBN normatīvus un LVS EN standartus. Normatīvo aktu izmaiņu gadījumā Izstrādātājam jāievēro arī veiktās izmaiņas uz normatīvo aktu pielietošanas brīdi. Ievērot zaļā iepirkuma prasības un kritērijus, ciktāl tās attiecināmas uz būvprojekta risinājumiem

	2.
	Prasības tehniskai apsekošanai

	
	2.1. veikt pamatu, cokola, fasādes konstrukcijas, logu, apmetuma, krāsojuma, dzegu, palodžu, parapetu, jumta hidroizolācijas, lietus ūdens novadīšanas elementu, II stāva terases, ēkai piekļautās autonojumes metāla konstrukciju, to aizsargkrāsojuma un citu fasādes elementu apsekošanu;

	
	2.2. veikt fasāžu, cokola bojājumu kartogrammu sagatavošanu;

	
	2.3. veikt nepieciešamos fasādes, jumta, pamatu konstrukciju atsegumus, urbumus tādā apjomā, lai izdarītu secinājumus par esošās konstrukcijas drošību un atbilstību;

	
	2.4.  veikt apmetumu un krāsojuma slāņu sastāva un savstarpējās savietojamības izvērtējumu;

	
	2.5. metāla konstrukciju autonojumei nepieciešams veikt detalizētu apsekošanu (izpēti), uzmērīt elementus detalizēti un veikt kontrolaprēķinu, lai pārliecinātos par elementu nestspēju. Pēc aprēķinu rezultātiem lemt par nepieciešamo konstrukciju pastiprināšanu, bojāto elementu labošanu vai nomaiņu, pirms tam izstrādājot atbilstošu dokumentāciju;

	
	2.6. veikt detalizētu fotofiksāciju ar fotofiksācijas vietu norādīšanu rasējumos.

	3.
	Prasības AR daļai

	
	3.1. Esošās situācijas izvērtējums;

	
	3.2. Fasāžu uzmērījums;

	
	3.3. Bojājumu kartogramma;

	
	3.3. Fasāžu rasējumi pirms un pēc atjaunošanas;

	
	3.4. Fasādes, cokola apmetuma, krāsojuma materiālu sistēmas risinājumi;

	
	3.5. Fasādes metāla elementu – lietus teknes, notekrenes, karnīzes, parapetu, starta, nobeiguma, pieslēguma un citu elementu risinājumi;

	
	3.6. Fasādes, cokola krāsu pase;

	
	3.7. Risinājumi fasādes apgaismojumam un ēkām pieguļošās teritorijas mākslīgā apgaismojuma ierīkošanai.

	
	3.8. II stāva terases klāja, hidroizolācijas, pieslēgumu, margu stiprinājumu risinājums;

	
	3.9. Ēkai pieguļošās teritorijas bruģa seguma nomaiņa, jauna iekārtošana;

	
	3.10. Ēkai piekļautās autostāvvietas nojumes jumta seguma atjaunošanas vai nomaiņas risinājums;

	
	3.9. Sagatavot ēkas fasāžu un pieguļošās teritorijas/būvju (saistīto) vizualizācijas 3D, lai Pasūtītājs var akceptēt izvēlētos risinājumus, pirms būvprojekta iesniegšanas uz saskaņošanu.

	[bookmark: _Hlk86401668]4. 
	Prasības ESS daļai

	
	4.1. Identificēt visus pie ēku fasādēm piestiprinātus elektronisko sakaru sistēmu kabeļus un vadus, paredzēt esošās elektronisko inženiertīklu instalācijas pārbūvi/atjaunošanu. Ierīkojot elektronisko inženiertīklu instalāciju, nedrīkst pasliktināt teritorijas/ēku izskatu.

	
	4.2. Paredzēt jaunu novērošanas videokameru uzstādīšanu un pieslēgšanu. 

	5.
	Prasības EL/ELT daļām

	
	5.1. Izstrādāt risinājumus ēku fasāžu un ēkām pieguļošās teritorijas mākslīgā apgaismojuma ierīkošanai;

	
	 5.2. Projektējot apgaismojuma elektrotīklu, paredzēt izmantot tikai energoefektīvu LED tipa gaismas armatūru, kā arī ieviest inovatīvus, efektīvus un ekoloģiskus apgaismojuma sistēmas elementus - intervālu taimerus, krēslas sensorus u. c., kas ļaus samazināt objekta elektroenerģijas patēriņu un izmaksas, nodrošinās objekta siltumnīcefekta gāzu emisiju samazināšanu, uzlabos objekta apgaismojuma kvalitāti. Būvprojektam pievienot apgaismojuma aprēķinus un vizualizāciju Dialux/Optiwin programmā;

	
	5.3. Izstrādāt objekta zemēšanas, potenciālu izlīdzināšanas un pārsprieguma aizsardzības sistēmu tehniskos risinājumus. Noteikt objekta zibensaizsardzības līmeni, ņemot vērā būves raksturlielumus un riska kritērijus, un izvērtēt objekta zibensaizsardzības sistēmas izbūves nepieciešamību;

	
	5.4. Identificēt visus pie ēku fasādēm piestiprinātos 0.4kV kabeļus, paredzēt esošās elektroinstalācijas pārbūvi/atjaunošanu. Elektroinstalācijai jābūt ekonomiskai, tā nedrīkst pasliktināt teritorijas/ēku izskatu;

	
	5.5.  Atkarībā no projektēšanas gaitā pieņemtajiem risinājumiem, paredzēt ēku lietus ūdens noteksistēmu elektriskās apsildes pārbūvi;

	
	5.6. Nepieciešamības gadījumā paredzēt pasākumus esošo inženiertīklu aizsardzībai vai pārcelšanai, kā arī visus pagaidu risinājumus 7. Autobusu parka Vestienas ielās 35, Rīga nepārtrauktai darbībai.

	
	5.7. Visus no darba izvestos kabeļus demontēt.

	6.
	Prasības DOP daļai

	
	6.1.Sastatņu izvietojums;

	
	6.2. Izstrādāt transporta un gājēju kustības organizācijas shēmu gan būvdarbu procesam, gan ekspluatācijai pēc objekta nodošanas ekspluatācijā. 

	
	6.3. Būvdarbu laikā nedrīkst būt traucēta sabiedriskā transporta kustība teritorijā.

	
	6.4. Izstrādāt būvdarbu kalendāro plānu.

	7.
	Pasūtītāja vienotās datu vides Trimble Connect izmantošana

	
	7.1 Būvprojekta izstrādes, saskaņošanas un nodošanas procesā Izstrādātājam pienākums izmantot Pasūtītāja vienoto datu vidi Trimble Connect (turpmāk – VDV).

	
	7.2 VDV ir projekta centrālā informācijas apmaiņas, dokumentu aprites, projektēšanas nodevumu uzglabāšanas, koordinācijas, pārskatīšanas un versiju kontroles vide. Visa aktuālā projekta informācija, kas izstrādāta Līguma izpildes ietvaros, jāievieto VDV.

	
	7.3 Izstrādātājs ir atbildīgs arī par visu projektēšanā iesaistīto apakšuzņēmēju, konsultantu un citu piesaistīto personu darbu VDV un šo prasību ievērošanu.

	
	7.4 Izstrādātājam jānodrošina, ka VDV vienmēr ir pieejama pēdējā aktuālā un savstarpēji koordinētā projektēšanas informācija. Informācija VDV jāatjauno pēc būtisku projektēšanas risinājumu izmaiņām, bet ne retāk kā pirms katras projektēšanas koordinācijas sanāksmes un attiecīgā starpnodevuma iesniegšanas.

	
	7.5 Saskaņošanai, apstiprināšanai vai līgumiskai nodošanai paredzētie dokumenti VDV jāiesniedz, izmantojot Trimble Connect dokumentu nodošanas un fiksēšanas funkcionalitāti Release.

	
	7.6 Failu nosaukumiem jāatbilst Pasūtītāja noteiktajai failu nosaukšanas kārtībai.

	
	7.7 VDV izmantošana neatbrīvo Izstrādātāju no pienākuma ievērot normatīvajos aktos, Līgumā, projektēšanas uzdevumā un citos Līguma dokumentos noteiktās dokumentu noformēšanas, parakstīšanas, saskaņošanas un iesniegšanas prasības.

	VI
	BŪVPROJEKTA IZSTRĀDES LAIKS UN IESNIEGŠANAS KĀRTĪBA

	1.
	Starpziņojumu sastāvs un to saskaņošanas kārtība:

1.1.Ne ilgāk kā 2 (divu) mēnešu laikā pēc līguma parakstīšanas, Izstrādātājs iesniedz un saskaņo 1.starpziņojumu, kurā iekļauj ne mazāk kā šādu informāciju:
1.1.1. Tehniskās apsekošanas atzinums;
1.1.2. Tehniskie vai īpašie noteikumi;
1.1.3.  Inženierizpētes dokumenti;
1.1.4. Fasāžu ģeometriskā uzmērīšana un skenēšana t.i. punktu mākonis (nepieciešamie faila formāti jādefinē un jāsaskaņo ar Pasūtītāju izpildes plānā);

1.2.  Ne ilgāk kā 3 (trīs) mēnešu laikā no līguma noslēgšanas dienas Izstrādātājs iesniedz 2.starpziņojumu, kurā iekļauj ne mazāk kā šādu tekstuālo un grafisko informāciju:
1.2.1. 3D vizualizācijas modeli, reģistrētu un savstarpēji savietotu punktu mākoni atvērtā datņu formātā, piemēram, E57 un LAS; 
1.2.2. fasādes uzmērīšanas pārskatu, norādot izmantoto uzmērīšanas metodi, sasniegto precizitāti, izmantotos atbalsta punktus un datu piesaisti LKS-92 TM un LAS-2000,5 sistēmām;
1.2.3. ēkas arhitektūras (AR) principiāli risinājumi, kas izstrādāti saskaņā ar projektēšanas uzdevuma p.V3 prasībām, tajā skaitā:
1.2.3.1. fasāžu skices M1:100
1.2.3.2. trīsdimensionālas vizualizācijas (siluets, fasādes apgaismojums, izvietojums vidē).
1.2.4. ēkas elektronisko sakaru sistēmām (ESS) principiāli risinājumi, kas izstrādāti saskaņā ar projektēšanas uzdevuma p.V4 prasībām;
1.2.5. ēkas iekšējās un ārējās elektroapgādes (EL, ELT) principiāli risinājumi, kas izstrādāti saskaņā ar projektēšanas uzdevuma p.V5 prasībām;
1.2.6. ģenerālplāns M1:250, kas ietver vismaz:
1.2.6.1. zemes vienības/u robežas, projektējamās teritorijas robežas, aizsargjoslas;
1.2.6.2. provizoriskos tehniski ekonomiskos rādītājus.
1.2.7. būvniecības ieceres darba organizācijas (DOP) principiālie risinājumi, kas izstrādāti saskaņā ar projektēšanas uzdevuma p.V6 prasībām.

1.3. Ne ilgāk kā 5 (piecu) mēnešu laikā no līguma noslēgšanas dienas Izstrādātājs iesniedz 3.starpziņojumu,  kurā iekļauj ne mazāk kā šādu tekstuālo un grafisko informāciju:
1.3.1. visi projektējamās ēkas fasāžu principiālie un detalizētie arhitektūras (AR) risinājumi, tajā skaitā fasādes krāsu pase, fasāžu plāni, apdares plāni, galveno ēkas detaļu mezglu risinājumi (cokola, ieejas jumtiņu, pārsegumu, logu, durvju pieslēgumu mezgli); principiālais fasādes apgaismojuma elementu izvietošanas plāns M1:100 un tehniskā specifikācija;
1.3.2. visas būvniecības ieceres  daļas (TAA, AR, ESS, EL, ELT, DOP, BA, IS, T)   tādā sastāvā un apjomā, kāds nepieciešams būvprojekta ekspertīzes veikšanai saskaņā ar Vispārīgo būvnoteikumu un Ēku būvnoteikumu prasībām, ja tāda tiks veikta, būvniecības ieceres dokumentāciju ievietojot arī Būvniecības informācijas sistēmā
1.3.3. visas būvprojekta daļas (TAA, AR, ESS, EL, ELT, DOP, BA, IS, T), kas izstrādātas atbilstoši projektēšanas uzdevuma nosacījumiem, tajā skaitā, apgaismojuma aprēķins un vizualizācija Dialux/Optiwin programmā.
1.3.4. darbu organizācijas projekts un provizoriskais būvdarbu veikšanas kalendārais grafiks;
1.3.5. 3D vizualizācijas  modeļi, kas izstrādāti  noteiktajā apjomā un detalizācijā;
1.3.6. ekonomiskā daļa ar visu būvprojekta daļu iekārtu, konstrukciju un būvizstrādājumu kopsavilkumu (IS), būvdarbu apjomiem (BA) un būvdarbu provizorisko izmaksu aprēķinu (T), kā arī ražotāju vai piegādātāju izsniegtas būvizstrādājumu vai materiālu tehniskās specifikācijas.
Iesniedzot starpziņojumu dokumentāciju, Izstrādātājs var pievienot papildu tekstuālo un grafisko informāciju, kas nav norādīta projektēšanas uzdevuma nosacījumos, taču šādu papildu dokumentu izstrādes nepieciešamību nosaka normatīvo aktu prasības.
Starpziņojumu dokumentāciju Pasūtītājs izvērtē 10 (desmit) darba dienu laikā un sniedz Izstrādātājam informāciju par konstatētajām neatbilstībām vai paraksta nodošanas – pieņemšanas aktu. Gadījumā, ja Pasūtītājs ir konstatējis neatbilstības iesniegtajā starpziņojuma dokumentācijā, Izstrādātājs neatbilstības novērš 10 (desmit) darba dienu laikā no paziņojuma par neatbilstībām saņemšanas dienas.
Saskaņošanu ar Pasūtītāju (Būvniecības informācijas sistēmā) Izstrādātājs uzsāk tikai pēc tam, kad būvprojekts ir pilnā apjomā iesniegts izskatīšanai Pasūtītājam un Pasūtītājs ir apstiprinājis būvprojekta sastāvu.

	2.
	Izstrādātājs iesniedz Pasūtītājam izstrādātu būvniecības ieceres dokumentāciju ar Rīgas valstspilsētas pašvaldības Pilsētas attīstības departamenta izdarītu atzīmi par projektēšanas nosacījumu izpildi ne vēlāk kā 8 (astoņu) mēnešu  laikā no līguma noslēgšanas. Termiņā ir iekļautas visas projektēšanas uzdevumā norādītās un veicamās darbības.
Termiņā ir iekļautas visas projektēšanas uzdevumā norādītās un veicamās darbības. Termiņā ir iekļautas visas darbības, kas saistītas ar dokumentācijas saņemšanu un saskaņošanu ar tehnisko un īpašo noteikumu izdevējiem, kā arī visām atbildīgajām institūcijām un Pasūtītāju.

	3.
	Būvprojekta noformējumu veikt atbilstoši Latvijas Republikā spēkā esošajiem būvnormatīviem. Visu būvprojekta dokumentāciju pēc tās akceptēšanas Rīgas domes Pilsētas attīstības departamentā iesniegt Pasūtītājam  digitālā formātā (uz datu nesēja):
· teksta materiāli elektroniskā formā, izmantojot Microsoft Office programmnodrošinājumu;
· grafiskos materiālus ieteicams noformēt, izmantojot AutoCAD (*.dwg formātā) programmnodrošinājumu;
· viss būvprojekts kopā *.pdf formātā, 
· visas tāmes *.excel formātā;
visi tehniskie noteikumi, atļaujas un saskaņojumi iesniedzami Pasūtītājam 1 eksemplārā – oriģināli.

	VII
	AUTORUZRAUDZĪBA

	1.
	Autoruzraudzības mērķis ir nepieļaut būvniecības dalībnieku patvaļīgas atkāpes no akceptētās ieceres un izstrādātā būvprojekta, kā arī normatīvo aktu un standartu pārkāpumus būvdarbu gaitā. 

	2.
	Izstrādātājs nodrošina autoruzraudzības veikšanu būvprojekta realizācijas (būvdarbu) laikā atbilstoši Ministru kabineta 19.08.2014. noteikumu Nr.500 “Vispārīgie būvnoteikumi” prasībām u.c. Latvijas Republikas spēkā esošajiem normatīvajiem aktiem. 

	3.
	Izstrādātājs apņemas veikt autoruzraudzību no brīža, kad būvatļaujā tiek izdarīta atzīme par būvdarbu uzsākšanas nosacījumu izpildi līdz būvdarbu pilnīgai pabeigšanai un objekta pieņemšanai ekspluatācijā.

	4.
	Ja būvdarbu veicējs pirms būvdarbu uzsākšanas pieprasa būvprojekta papildu detalizācijas izstrādi, Izstrādātājs nodrošina attiecīgās detalizācijas izstrādi. Par detalizācijas un tajā ietverto risinājumu atbilstību būvprojektam un tajā ietvertajiem risinājumiem atbild detalizācijas izstrādātājs

	5.
	Atlīdzība par objekta autoruzraudzības pakalpojumiem tiek iekļauta būvprojekta izstrādes izmaksās. Autoruzraudzības izmaksās paredzami visi pakalpojumi, kas nodrošina autoruzrauga un autoruzraugu grupas darbu attiecībā uz šo objektu. Autoruzrauga darbs objektā visā būvdarbu periodā jānodrošina vismaz 1 (vienu) reizi nedēļā. Ar autoruzraudzības kārtībā izstrādājamiem risinājumiem (nepilnības, kļūdas, risinājumu detalizācija) visā objekta būvniecības laikā Autoruzraugs nodrošina bez papildu maksas.

	VIII
	PIELIKUMI

	1.
	Foto fiksācija  uz 5 lpp.



